051f46d76a6f01e568f4af619c986bd5
ποιοι ηλιακοί θερμοσίφωνες μπορούν να συνδεθούν με τα σώματα καλοριφέρ;
douleutaras.gr
2021.31
οι ηλιακοί θερμοσίφωνες τριπλής ενέργειας δίνουν τη δυνατότητα παροχής ζεστού νερού χρήσης, αλλά και ζεστού νερού για θέρμανση. επίσης, πρέπει να είναι κλειστού κυκλώματος, έτσι ώστε να έχει τον εναλλάκτη θερμότητας και να μην αναμειγνύει το νερό χρήσης, με το νερό για θέρμανση.

παρόλα αυτά, η σύνδεση ηλιακού θερμοσίφωνα με καλοριφέρ μπορεί, σε κάποιες περιπτώσεις, να γίνει και σε θερμοσίφωνα διπλής ενέργειας. αν ο ηλιακός διπλής ενέργειας έχει τη δυνατότητα προσθήκης εναλλακτικού στοιχείου θέρμανσης, τότε μπορεί να μετατραπεί σε τριπλής ενέργειας.

φυσικά, η μετατροπή ηλιακού θερμοσίφωνα από διπλής, σε τριπλής ενέργειας, έχει μεγαλύτερο κόστος για εργασίες. επίσης, είναι σημαντικό να θυμάσαι, πως πρέπει ο ηλιακός σου να έχει πολύ μεγάλη χωρητικότητα νερού, για να καλύπτει τις ανάγκες σου για νερό χρήσης και νερό στα σώματα καλοριφέρ.
9a17880c4bb7b01a931798d3f72182b3
τι πρέπει να προσέξεις στη σύνδεση ηλιακού θερμοσίφωνα με καλοριφέρ ή λέβητα;
douleutaras.gr
2021.31
1. θα χρειαστεί ένα πολύ μεγάλο δοχείο νερού

2. το κλειστό κύκλωμα του ηλιακού είναι απαραίτητο

3. το διάστημα ηλιοφάνειας στην περιοχή κατοικίας είναι πολύ σημαντικό

4. ο ηλιακός μπορεί να γίνει και συμπληρωματική πηγή θέρμανσης

5. η καλή μόνωση του σπιτιού βοηθά την αποδοτικότητα του θερμοσίφωνα

6. η ενδοδαπέδια θέρμανση συνδυάζεται ιδανικά με ηλιακό

πολλοί εκφράζουν αμφιβολίες, σχετικά με το αν η σύνδεση λέβητα ή καλοριφέρ με ηλιακό θερμοσίφωνα είναι συμφέρουσα και αποδοτική. η θέρμανση με ηλιακή ενέργεια για το σπίτι δεν είναι ανέφικτη, αν και μπορεί να αποδειχθεί περίπλοκη, αν δεν προσέξεις κάποια πράγματα:

1. θα χρειαστεί ένα πολύ μεγάλο δοχείο νερού:

κατά προσέγγιση, ένα σπίτι 100 τετραγωνικών, όπου ζει μια οικογένεια 4 ατόμων, χρειάζεται ηλιακό θερμοσίφωνα με χωρητικότητα 160- 200 λίτρων νερού, για να έχει άπλετο ζεστό νερό χρήσης. αν θέλεις να κάνεις και σύνδεση ηλιακού με καλοριφέρ, θα χρειαστείς πολύ μεγαλύτερη χωρητικότητα σε νερό, για να έχεις ζεστό νερό για θέρμανση και γενική χρήση.

2. το κλειστό κύκλωμα του ηλιακού είναι απαραίτητο:

σε κάθε περίπτωση, πρέπει ο ηλιακός θερμοσίφωνάς σου να είναι κλειστού κυκλώματος, για να προσφέρει ζεστό νερό χρήσης και να συνδεθεί με το σύστημα θέρμανσης. με τον τρόπο αυτό, δεν υπάρχει περίπτωση να αναμειχθεί το νερό που προορίζεται για τους διαφορετικούς σκοπούς και δε θα υπάρχει κίνδυνος για την υγεία των μελών της οικογένειας.

3. η περιοχή κατοικίας είναι πολύ σημαντική:

για αποδοτική σύνδεση ηλιακού θερμοσίφωνα με καλοριφέρ, χρειάζεται να υπάρχει αρκετή ηλιακή ενέργεια για να καλύπτει τις ανάγκες του σπιτιού. όπως καταλαβαίνεις, είναι πιο δύσκολο για το θερμοσίφωνα να παρέχει ζεστό νερό για χρήση και για θέρμανση, παρά μόνο για χρήση.

αν η περιοχή σου δεν έχει ηλιοφάνεια για το μεγαλύτερο μέρος του χειμώνα, συμβουλεύσου ένα μηχανικό, πριν συνδέσεις το θερμοσίφωνα στα σώματα καλοριφέρ ή το λέβητα θέρμανσης.

4. ο ηλιακός μπορεί να γίνει και συμπληρωματική πηγή θέρμανσης:

σε πολλές περιπτώσεις, η σύνδεση μπόιλερ ηλιακού με καλοριφέρ δεν αρκεί, για να προσφέρει ζεστό νερό χρήσης και νερό για τα σώματα καλοριφέρ. απαιτούνται πάνελ ηλιακής ενέργειας και περισσότεροι ηλιακοί συλλέκτες, για μεγαλύτερα δοχεία. ωστόσο, αυτό το εμπόδιο ξεπερνιέται, αν υπάρχει και δεύτερο σύστημα θέρμανσης στο σπίτι.

για παράδειγμα, μπορείς να συνδέσεις τον ηλιακό θερμοσίφωνα με τον υπάρχοντα λέβητα πετρελαίου- φυσικού αερίου. έτσι, θα υποβοηθά το σύστημα θέρμανσης του σπιτιού σου, όταν αυτό είναι εφικτό, εξοικονομώντας σου κάποια χρήματα από το κόστος καυσίμων.

5. η καλή μόνωση του σπιτιού βοηθά την αποδοτικότητα του θερμοσίφωνα:

ακόμα κι αν στην περιοχή σου δεν επικρατεί ηλιοφάνεια για μεγάλες περιόδους το χειμώνα, η καλή μόνωση αποτελεί πάντα μια μεγάλη βοήθεια για τη θέρμανση. σε σπίτια με καλή θερμομόνωση, η σύνδεση ηλιακού θερμοσίφωνα με σώματα καλοριφέρ φαίνεται να έχει πολύ καλύτερη αποδοτικότητα και να συμφέρει περισσότερο.

6. η ενδοδαπέδια θέρμανση συνδυάζεται ιδανικά με ηλιακό:

η ενδοδαπέδια θέρμανση είναι ένα σύστημα θέρμανσης χαμηλών θερμοκρασιών. αυτό σημαίνει πως δεν χρειάζεται υπερβολικά ζεστό νερό για να προσφέρει ζεστασιά στο σπίτι. αυτός είναι και ο λόγος, για τον οποίο η σύνδεση ηλιακού θερμοσίφωνα με ενδοδαπέδια θέρμανση είναι πιο αποδοτική και πολύ πιο εύκολο να πετύχει το χειμώνα, όπου η παραγωγή ζεστού νερού είναι πιο δύσκολη.
3196aad8a5566afae47ad52b2f67d736
γιατί να επιλέξεις τεχνικό του douleutaras.gr για σύνδεση μπόιλερ με καλοριφέρ;
douleutaras.gr
2021.31
είναι πολύ σημαντικό να έχεις έναν έμπειρο και αξιόπιστο συνεργάτη, για να κάνει σωστά τη σύνδεση μπόιλερ με καλοριφέρ ή λέβητα στο σπίτι σου. πρόκειται για ένα πολύπλοκο σύστημα, για το οποίο σίγουρα θα χρειαστείς και σχετικές οδηγίες χρήσεως. οι επαγγελματίες που συνεργάζονται με την πλατφόρμα μας είναι διαθέσιμοι καθημερινά, για να αναλάβουν την εργασία σου και να σου προσφέρουν οικονομικό ζεστό νερό χρήσης!

χρειάζεσαι τεχνικό για σύνδεση ηλιακού θερμοσίφωνα με καλοριφέρ; έχουμε τη λύση. καταχώρησε την εργασία σου στην πλατφόρμα μας εντελώς δωρεάν. μέσα σε λίγα λεπτά, θα σου βρούμε κατάλληλο επαγγελματία για σύνδεση μπόιλερ με καλοριφέρ / λέβητα, σε όλη την αθήνα και τη θεσσαλονίκη, για να επικοινωνήσει μαζί σου και να σου δώσει προσφορά, ειδικά για σένα!

 